RETScreen

RETScreen on Kanadan hallituksen kehittämä päästöttömän energian hallintaohjelmisto. RETScreen Expert sai erityismaininnan vuonna 2016 Clean Energy Ministerial tilaisuudessa San Franciscossa.

RETScreen Expert on ohjelmiston nykyinen versio, joka julkaistiin 19. syyskuuta 2016. Ohjelmisto mahdollistaa uusiutuvien energialähteiden ja energiatehokkuushankkeiden teknisen ja taloudellisen elinkelpoisuuden kattavan tunnistamisen, arvioinnin ja optimoinnin; sekä laitosten todellisen suorituskyvyn mittaamisen ja todentamisen sekä energiansäästön / tuotantomahdollisuuksien tunnistamisen. "Viewer mode" on RETScreen Expert -ohjelmistossa ilmainen ja tarjoaa pääsyn ohjelmiston kaikkiin toiminnallisuuksiin. Toisin kuin aikaisemmat RETScreen -versiot, uusi "Professional mode" (jonka avulla käyttäjät voivat tallentaa, tulostaa jne.) on nyt saatavilla vuosimaksuperiaatteella.

RETScreen Suite, sisältäen RETScreen 4 ja RETScreen Plus -versiot, on RETScreenin edellinen versiopaketti. RETScreen Suite sisältää yhteistuotannon ja off-grid-analyysin.

Toisin kuin RETScreen Suite, RETScreen Expert on yhtenäinen integroitu ohjelmistoalusta, joka hyödyntää yksityiskohtaisia ja kattavia arkkityyppejä hankkeiden arvioimiseksi ja sisältää salkun analysointikyvyn. RETScreen Expert integroi joukon tietokantoja auttamaan käyttäjää, mukaan lukien maailmanlaajuinen tietokanta ilmastollisista olosuhteista, jotka on saatu 6 700 maapalloasemasta ja NASAn satelliittitiedoista; vertailutietokanta; kustannustietokanta; projektitietokanta; hydrologinen tietokanta ja tuotetietokanta. Ohjelmisto sisältää laajan integroidun opetusmateriaalin, mukaan lukien sähköisen oppikirjan.

 Historia 
RETScreenin ensimmäinen versio julkaistiin 30. huhtikuuta 1998. RETScreenin version 4 julkaisi Kanadan ympäristöministeri, 11. joulukuuta 2007 Balilla Indonesiassa. RETScreen Plus julkaistiin vuonna 2011. RETScreen Suite (joka integroi RETScreen 4:n ja RETScreen Plussan ja lukuisat ylimääräiset päivitykset) julkaistiin vuonna 2012. RETScreen Expert julkaistiin 19. syyskuuta 2016.

 Ohjelmistovaatimukset 
Ohjelma vaatii Microsoft Windows 7 SP1, Windows 8.1 tai Windows 10; ja Microsoft .NET Framework 4.7 tai uudemman version. Ohjelma voi toimia myös Apple Macintosh -tietokoneilla käyttäen Parallels tai VirtualBox Mac -sovellusta.

 Yhteistyökumppanit 
RETScreen sovellusta hallinnoidaan Kanadan hallituksen CanmetENERGY Varennesin tutkimuskeskuksen johdolla ja jatkuvalla taloudellisella tuella. Ydintiimi hyötyy yhteistyöstä useiden muiden hallitusten ja monenvälisten järjestöjen kanssa ja saa teknistä tukea teollisuuden, hallinnon ja korkeakoulujen laaja-alaiselta verkostolta. Keskeisiä yhteistyökumppaneita ovat NASAn Langley-tutkimuskeskus, uusiutuvaa energiaa ja energiatehokkuutta koskeva kumppanuus (REEEP), Itsenäisen sähkönjakeluverkon operaattori (IESO), UNEPin teknologiadivision energiayksikkö, Teollisuus ja talous, Maailmanlaajuinen ympäristörahasto (GEF), Maailmanpankin Prototype Carbon Fund-hiilirahasto ja Yorkin yliopiston kestävän energian aloite.

 Esimerkkisovellukset  
Helmikuussa 2018 RETScreen-ohjelmistolla oli yhteensä yli 575 000 käyttäjää kaikissa maissa ja territorioissa.

Riippumaton vaikutustutkimus arvioi, että vuoteen 2013 mennessä RETScreen-ohjelmiston käyttö oli maailmanlaajuisesti vastuussa yli 8 miljardin dollarin käyttäjämarkkinoiden kustannussäästöistä, 20 miljoonan tonnin kasvihuonekaasupäästöjen vähentämisessä vuodessa, ja se on mahdollistanut vähintään 24 GW asennetusta puhtaasta energiakapasiteetista.

RETScreen-sovellusta käytetään laajasti puhtaiden energiahankkeiden suunnittelemiseen ja toteuttamiseen. RETScreeniä on käytetty esimerkiksi seuraavissa hankkeissa:

 uudistamaan Empire State Building -rakennusta energiatehokkuustoimilla
 3M Kanadan tuotantolaitoksissa
 laajasti käytetty Irlannin tuulivoimateollisuudessa analysoimaan mahdollisia uusia hankkeita
 seuraamaan satojen Ontariossa olevien koulujen tuloksia
 Manitoba Hydron yhdistetty lämpö- ja sähköohjelma (bioenergian optimointi) projektihakemusten tarkasteluun
 energian hallitsemiseen yliopistoissa ja ammattikorkeakouluissa
 monivuotisessa aurinkosähkötehokkuuden arvioinnissa Torontossa, Kanadassa
 analysoimaan aurinkolämmitystä Yhdysvaltain ilmavoimien laitteissa
 kunnallisiin tiloihin, mukaan lukien mahdollisuudet tunnistaa energiatehokkuuden jälkiasennuksia Ontarion eri kunnissa.

RETScreenin LinkedIn-sivulla on laaja ryhmä artikkeleita, jotka kertovat, miten RETScreeniä on käytetty eri konteksteissa.

RETScreen -sovellusta käytetään myös opetus- ja tutkimustyökaluna yli 1 100 yliopistossa ja korkeakoulussa ympäri maailmaa, ja se mainitaan usein akateemisessa kirjallisuudessa.For example, a Google Scholar search for RETScreen on 7 February 2018 yielded over 5,500 results. Esimerkkejä RETScreen -sovelluksen käyttämisestä korkeakouluissa löytyy RETScreen-uutiskirjeen "Julkaisut ja raportit" ja "Yliopisto- ja oppilaitokset" -osioista, jotka ovat saatavilla ladatun ohjelmiston käyttöoppaassa.

RETScreenin käyttöä vaaditaan tai suositellaan puhtaan energian kannustinohjelmissa kaikilla hallinnon tasoilla maailmanlaajuisesti, mukaan lukien UNFCCC ja EU; Kanada, Uusi-Seelanti ja Yhdistynyt kuningaskunta; lukuisat Amerikan valtiot ja Kanadan maakunnat; kaupungit ja kunnat ja apuohjelmat. Kansalliset ja alueelliset RETScreen-koulutustilaisuudet on tehty Chilen, Saudi-Arabian, ja 15 Länsi- ja Keski-Afrikan, ja Latinalaisen Amerikan energiajärjestön (LADE) virallisella pyynnöllä.

 Palkinnot ja tunnustaminen 
Vuonna 2010 RETScreen International sai julkisen palvelun huippuosaamisen palkinnon, joka on Kanadan hallituksen korkein palkinto virkamiehilleen.

RETScreen ja RETScreen -tiimi on ollut ehdolla ja saavuttanut lukuisia muita arvostettuja palkintoja, mukaan lukien Ernst & Young / Euromoney Global Renewable Energy -palkinto, Energy Globe ja Kanadan kansallispalkinto sekä GTEC Distinction Award Medal -palkinto.

 Arviot 
International Energy Agencyn arvio beta-julkaisusta kuvasi ohjelmiston vesivoiman osuutta sanoilla “erittäin vakuuttava”. European Environment Agency vakuuttaa RETScreen ohjelmiston olevan “erittäin hyödyllinen työkalu”. RETScreen ohjelmistoa on myös kutsuttu "erääksi harvoista ohjelmistotyökaluista ja ehdottomasti parhaista markkinoilla olevista, joita käytetään uusiutuvan energian asennuksien taloudelliseen arviointiin” ja "välineenä markkinoiden yhtenäisyyden parantamiseksi" puhtaan energian piirissä maailmanlaajuisesti.

 Katso myös 
 Uusiutuva energia

 Lähteet 

 Aiheesta muualla 
RETScreen International 
RETScreen Expert - Benchmark Analysis (video) 
RETScreen Expert - Feasibility Analysis (video) 
RETScreen Expert - Performance Analysis (video) 
RETScreen Expert - Portfolio Analysis (video) 
RETScreen Clean Energy Bulletin
"What is RETScreen?"

Luokka:Uusiutuvat energianlähteet
Luokka:Aurinkoenergia
Luokka:Tuulivoima